Quines entitats apareixen en el text següent?
Francesca Lluc Armengol Socías, coneguda com a Francina Armengol (Inca, Mallorca,11 d'agost de 1971), és una farmacèutica i política mallorquina. Des de juliol de 2015 és presidenta del Govern de les Illes Balears, càrrec que ha exercit en dos mandats successius, ja que al juny de 2019 fou reelegida. Va ser secretària general de la Federació Socialista de Mallorca des de l'any 2000 i membre del Comitè Federal del PSOE des d'aquest mateix any. Va ser presidenta del Consell Insular de Mallorca entre els anys 2007-2011. És la portaveu parlamentària i secretaria general del PSIB-PSOE des de 2012. Filla de qui fou batlle d'Inca entre 1991 i 1995 i destacat militant socialista, Jaume Armengol Coll, Francina Armengol es llicencià el 1995 en Farmàcia per la Universitat de Barcelona. També feu un postgrau en Dermofarmàcia i estudis de Dret per la Universitat Oberta de Catalunya. En acabar els estudis va treballar a la farmàcia familiar fins al 1999. Inicià la seva carrera política com a regidora a l'Ajuntament d'Inca entre 1998 i 2000. Al Consell Insular de Mallorca ha estat consellera i portaveu del PSIB-PSOE entre 1999 i 2004. Al Parlament Balear fou diputada i portaveu adjunta entre 1999 i 2003, ocupant el càrrec de portaveu des de març de 2004 fins a les eleccions al Parlament de les Illes Balears de 2007. Com a diputada, ha estat ponent de la Llei de Paritat, aprovada pel parlament balear el 2002, així com de l'Estatut d'Autonomia de les Illes Balears, el qual va defensar amb una intervenció al Congrés dels Diputats el 2007. Va ser secretària de la Dona del PSIB-PSOE (1997-2000) i vicesecretària general de la Federació Socialista de Mallorca (1997-2000), abans de ser elegida secretària general de la Federació Socialista de Mallorca l'any 2000, reelegida als Congressos Insulars de 2004 i 2008. També és secretària executiva de la Comissió Executiva Federal del PSOE des de juliol 2004. Durant la seva gestió al capdavant de la Federació insular va aconseguir presentar el major nombre de candidatures municipals (50) a la història del PSOE a Mallorca durant l'any 2003. Va ser la presidenta del Consell de Mallorca des del 7 de juliol de 2007. Durant el seu mandat s'ha modificat el Pla Territorial de Mallorca, eliminant les polèmiques ART creades durant la legislatura 2003-2007, s'ha modificat la política social a través del nou Institut Mallorquí d'Afers Socials, s'ha declarat La Sibil·la com a Patrimoni Cultural Immaterial de la UNESCO, s'ha creat l'Assemblea de Batles de Mallorca, s'ha impulsat la candidatura de la Serra de Tramuntana a Patrimoni de la Humanitat per la UNESCO, i s'ha obert al públic la finca de Raixa després de la seva restauració. S'han rebut noves competències com les de Caça, Artesania i Activitats Classificades.
Francesca Lluc Armengol Socías : polític, Francina Armengol : polític, Inca : Entitat_Geopolítica, Govern de les Illes Balears : govern, Federació Socialista de Mallorca : partit_polític, PSOE : partit_polític, Consell Insular de Mallorca : govern, PSIB-PSOE : partit_polític, Jaume Armengol Coll : polític, Universitat de Barcelona : educació, Universitat Oberta de Catalunya : educació, Parlament Balear : govern, Mallorca : Entitat_Geopolítica, Consell de Mallorca : govern, Ajuntament d'Inca : govern, eleccions al Parlament de les Illes Balears de 2007 : esdeveniment_polític, parlament balear : govern, Congrés dels Diputats : govern, Comissió Executiva Federal del PSOE : organització, Institut Mallorquí d'Afers Socials : organització, Assemblea de Batles de Mallorca : govern, Serra de Tramuntana : muntanya, UNESCO : organització, Raixa : edifici